Els instituts del Gironès i el Pla de l'Estany no accepten professors practicants perquè la Generalitat no paga els tutors

Context: Els instituts del Gironès i el Pla de l'Estany no accepten professors en pràctiques aquest any acadèmic. El motiu és que la Generalitat ha emès un decret que prohibeix remunerar els tutors econòmicament, un fet que els centres consideren que genera un 'greuge comparatiu evident' amb la resta de docents de l'estat espanyol. El representant de la Junta de Directors del Gironès i Pla de l'Estany, Víctor Pérez, lamenta que 'se'ls tracti diferent', i assegura que viuen 'situacions ridícules' per culpa d'aquest fet. 'Hi ha universitats que ens envien la documentació per poder pagar, i els hem de dir que a Catalunya no poden cobrar per fer aquesta feina', assenyala. La situació, lluny d'arreglar-se, s'està estenent a més comarques com el Vallès Oriental, el Vallès Occidental i algunes de Lleida. Malestar entre els directors d'alguns instituts de Catalunya i el departament d'Ensenyament.

Answer: remunerar els tutors

Question: Què prohibeix el decret de la Generalitat?

Answer: Víctor Pérez

Question: Qui és el representant de la Junta de Directors del Gironès i Pla de l'Estany?

Answer: un 'greuge comparatiu evident'

Question: Què genera aquest decret comparat amb la resta de docents a Espanya?


Bassa i Forn podran sortir de la presó per tenir cura d'un familiar d'edat avançada i treballar

Context: Els consellers Dolors Bassa i Joaquim Forn han accedit avui a permisos previstos a l'article 100.2 del reglament penitenciari. Els permisos han estat acordats per les juntes de tractament dels Lledoners i del Puig de les Basses i aprovats per la Secretaria de Mesures Penals, Reinserció i Atenció a la Víctima del Departament de Justícia. La decisió és d'aplicació immediata, tot i que l'ha de ratificar el jutge de vigilància penitenciària. La fiscalia també s'haurà de posicionar sobre els permisos. Bassa podrà sortir del Puig de les Basses tres dies la setmana durant vuit hores per tenir cura d'un familiar d'edat avançada, i Forn podrà sortir dels Lledoners 12,5 hores cada dia de dilluns a divendres amb un permís de treball. Fins ara, també s'han concedit permisos a Carme Forcadell, Jordi Sànchez i Jordi Cuixart.

Answer: la Secretaria de Mesures Penals, Reinserció i Atenció a la Víctima del Departament de Justícia

Question: Qui ha aprovat els permisos de Bassa i Forn?

Answer: tres dies la setmana

Question: Quants dies podrà Bassa deixar el Puig de les Basses?

Answer: de treball

Question: Quin permís se li ha concedit a Forn?


Rivera exigeix a Nart que renunciï a l'escó i al sou d'eurodiputat

Context: El president de Ciutadans, Albert Rivera, ha exigit a l'eurodiputat Javier Nart que, després d'haver decidit abandonar el partit, renunciï al seu escó al Parlament Europeu i al sou que aporta, i que torni al seu lloc de treball. Després d'afirmar que Nart 'ha fet una bona feina' a l'eurocambra, Rivera ha dit que li agradaria que no hagués decidit 'donar un cop de porta' en marxar de la formació taronja, amb qui va obtenir un escó en les eleccions del 2014 i en les d'enguany. Segons Rivera, si un diputat ja no milita en el seu partit, 'no es queda amb un sou per a cinc anys, ni amb l'escó i els recursos i assessors' que comporta. 'Vas al teu lloc de treball i treballes', ha declarat en una entrevista a Antena 3 recollida per Europa Press. Rivera considera que la posició de Nart – que se'n va del partit després d'haver abandonat l'executiva a finals de juny – 'no és ètica', i suposa un incompliment del compromís que assumeixen per escrit tots els candidats de Cs, per la qual cosa la sortida del partit implica renunciar també a l'escó.

Answer: al Parlament Europeu

Question: On ocupa un escó Javier Nart?

Answer: del 2014 i en les d'enguany

Question: En quines eleccions va obtenir un escó Javier Nart?

Answer: a finals de juny

Question: Quan va deixar l'executiva Javier Nart?


El referèndum de Valldemossa acaba amb una clara victòria republicana

Context: El referèndum sobre el model d'estat, monàrquic o republicà, que ha començat a les nou del matí a Valldemossa, ha acabat a les dues amb la participació de 123 persones amb 97 vots favorables a la república, 25 a la monarquia i un vot en blanc. La franja d'edat que més ha votat és la compresa entre els 41 i els 60 anys, seguida per les persones de més de 61 anys. Només han votat dues persones entre els 16 i els 25 anys. Els organitzadors destaquen la participació i recorden que el cens electoral del municipi no arriba a les dues mil persones. Davant l'atenta mirada de la premsa, ara hem acabat el recompte i els resultats són:Monarquia 25República 97En Blanc 1Han votat 123 persones!! 58 dones i 65 homes.

Answer: a les dues

Question: A quina hora ha finalitzat el referèndum?

Answer: 123

Question: Quantes persones han participat al referèndum?

Answer: la participació

Question: Què han ressaltat els organitzadors?


L'Audiència de Barcelona revoca les mesures cautelars contra en Guillem, el jove de la dessuadora carabassa

Context: L'Audiència de Barcelona ha revocat les mesures cautelars imposades contra en Guillem, el jove de la dessuadora carabassa que va ser detingut el 18 d'octubre davant de la comissaria de la Via Laietana. Així, ja no haurà d'estar subjecte a llibertat vigilada i l'ordre d'allunyament de 200 metres de la prefectura de la policia espanyola. Ho ha anunciat en un piulet Alerta Solidària, que s'ocupa de la seva defensa:    ⚠ÚLTIMA HORA⚠ L'Audiència Provincial de Barcelona revoca les mesures cautelars imposades a @GAbsolucio. Les mesures consistien en la llibertat vigilada i l'ordre d'allunyament de 200m de la Jefatura de @policia — Alerta Solidària (@AlertaSolidaria) December 9, 2019  El jove de la dessuadora carabassa es diu Guillem i denuncia: 'Vaig rebre bufetades, em van fer agenollar' En Guillem és acusat de desordres i atemptat contra l'autoritat. En una conferència de premsa el 5 de novembre, la seva advocada, Norma Pedemonte, va anunciar una querella contra vuit agents que van participar en la detenció i que han pogut identificar pel número. La querella és per maltractaments, per un delicte contra les garanties constitucionals, un delicte de lesions lleus, un contra la integritat moral i un de tortures.

Answer: cautelars

Question: Quines mesures ha revocat l'Audiència de Barcelona?

Answer: Alerta Solidària

Question: Qui ha anunciat la decisió de l'Audiència?

Answer: Vaig rebre bufetades, em van fer agenollar

Question: Què ha dit Guillem?


Investiguen vuit periodistes en lloc dels filtradors per haver publicat el sumari del 23-S

Context: El Jutjat d'Instrucció número 41 de Madrid investiga vuit periodistes dels mitjans El Mundo, El País, ABC, El Confidencial, La Vanguardia, El Español, SER i RTVE per haver informat sobre el sumari dels independentistes detinguts el 23-S abans que se n'aixequés el secret. L'instructor ha citat alguns dels periodistes el 29 de novembre com a investigats per un delicte de revelació de secrets. Les defenses havien demanat a l'Audiència espanyola que s'investiguessin les filtracions que, segons creien, només podien venir del ministeri d'Interior espanyol o de l'Administració de Justícia, i que es prenguessin les mesures necessàries per aturar-les. En paral·lel, l'equip d'advocats va continuar investigant i les perquisicions van apuntar a un membre de l'Administració de Justícia, motiu pel qual s'ha ampliat la denúncia, que l'Audiència espanyola va traslladar al jutjat que ara investiga el cas, perquè es determini si aquesta persona va ser la responsable de les filtracions. A causa d'això, Alerta Solidària ha criticat la 'covardia' de l'Audiència espanyola per haver citat com a investigats vuit periodistes en lloc dels filtradors. En un comunicat, ha remarcat que la 'veritable responsabilitat de les filtracions recau en el mateix aparell de l'estat', i ha criticat que apuntin cap a la premsa, 'malgrat el més que qüestionable tractament periodístic fet per diversos mitjans'.

Answer: vuit periodistes

Question: A qui investiga el Jutjat d'Instrucció número 41 de Madrid?

Answer: el 29 de novembre

Question: Quan han citat als periodistes com a investigats?

Answer: de revelació de secrets

Question: De quin delicte acusen als periodistes?


Els veïns d'Amer, poble de Puigdemont, boicotaran la visita de Ciutadans

Context: El poble del president Carles Puigdemont, Amer (Selva), es prepara per boicotar la visita d'avui de Ciutadans. I ho volen fer amb la indiferència. De fet, s'ha anul·lat una botifarrada convocada pels CDR com a protesta per la visita de la formació d'Arrimadas, que ha convocat militants i simpatitzants perquè acompanyin els diputats que s'hi desplaçaran. Les darreres hores, l'ANC d'Amer ha demanat els veïns que facin vida normal, que no facin cas de la provocació de Ciutadans i, sobretot, que omplin els carrers de Barcelona cap al tard. Al poble de Puigdemont han extremat les precaucions per a evitar qualsevol topada amb Cs, que ha convocat un acte a les 12.00 a la plaça de la Vila. Dues hores després sortiran els autobusos d'Amer cap a Barcelona per assistir a la gran manifestació contra el judici.

Answer: Amer

Question: De quin poble és Puigdemont?

Answer: amb la indiferència

Question: Com volen en el poble d'Amer boicotejar la visita de Ciutadans?

Answer: a la plaça de la Vila

Question: On ha convocat Ciutadans un acte a les 12.00?


La policia espanyola fa servir la força contra les dones que provaven d'entrar al rectorat de la Universitat de València

Context: Manifestants feministes s'han concentrat davant el rectorat de la Universitat de València amb la intenció d'ocupar-lo simbòlicament per recordar que la institució tindrà per primera vegada una rectora, Mavi Mestre. Tanmateix, l'ocupació ha estat frustrada perquè les portes de l'edifici eren tancades i un cordó policíac les protegia. Ara mateix el Rectorat de la Universitat de València està ple de lluita feminista💜✊ #CapALaVagaFeminista #8M #HaciaLaHuelgaFeminista #8MVagaFeminista. pic.twitter.com/lVaGVRKMu1 — Joves EU València (@JovesEU_Vlc) March 8, 2018  Les manifestants s'han col·locat davant el cordó i els agents de la policia espanyola han acabat carregant per a desallotjar-les. La rectora ha hagut d'intervenir-hi, arran de l'ús excessiu de la força i ha aconseguit que els agents deixessin d'actuar. Finalment, se n'han anat del rectorat i s'han obert les portes de l'edifici.

Answer: el rectorat de la Universitat de València

Question: Què volen ocupar simbòlicament els manifestants?

Answer: una rectora

Question: Què tindrà per primera vegada la Universitat de València?

Answer: que els agents deixessin d'actuar

Question: Què ha aconseguit la rectora?


Camps i Cotino declararan al febrer pels contractes de la visita del papa

Context: La titular del Jutjat d'Instrucció número 5 de València, que investiga possibles irregularitats en contractes de la fundació que va organitzar la visita del papa el 2006, ha citat l'ex-president de la Generalitat Francisco Camps i l'ex-conseller Juan Cotino a declarar com investigats al febrer. El jutjat, que investiga prevaricació administrativa, malversació i frau a l'Administració en aquests contractes arran d'una denúncia de la Fiscalia Provincial de València, ha fixat un calendari per a la declaració de nou persones entre el 15 de gener i el 7 de febrer de 2019, segons la providència a la qual ha tingut accés EFE. Camps haurà de declarar el 7 de febrer, el mateix dia que l'ex-vicepresident del Consell Víctor Campos, un dia després de la compareixença que Juan Cotino. El president de la Fundació V Trobada Mundial de les Famílies i bisbe auxiliar de València, Esteban Escudero, ho farà el 16 de gener. Les declaracions començaran el 15 de gener, amb un funcionari de la Intervenció General de l'Administració de l'Estat, a qui seguiran altres vuit persones en qualitat d'investigades. El 24 de gener compareixerà el representant legal de la fundació V Trobada, Francisco Javier Jiménez; el 25 de gener s'ha citat al secretari de l'Arquebisbat i membre del patronat de la fundació, Antonio Corbí, i el 29 de gener serà el torn d'un altre membre del patronat, Enrique Pérez Boada.

Answer: el 7 de febrer

Question: Quan haurà de declarar Camps?

Answer: Esteban Escudero

Question: Qui és el president de la Fundació V Trobada Mundial de les Famílies?

Answer: de l'Arquebisbat

Question: D'on és secretari Antonio Corbí?


El sondatges a peu d'urna pronostiquen una victòria ajustada de Syriza

Context: Els sondatges a peu d'urna fets públics en el moment del tancament dels col·legis electorals (18.00 hora catalana) pronostiquen una víctòria ajustada de la coalició Syriza a les eleccions legislatives anticipades que s'han celebrat avui. La mitjana de tots els estudis fets preveu que Syriza aconseguirà el 30-34% dels vots i passa per davant de la dretana Nova Democràcia, que es queda amb un 28,5-32,5%. Si aquest sondatge es compleix, el partit d'Alexis Tsipras aconseguiria el 'bonus' de cinquanta diputats que preveu la llei grega pel guanyador. La tercera força política seria el partit neonazi Alba Daurada, amb el 6,5-8% dels vots. El seguiria el Moviment Socialista Panhelènic (PASOK), amb el 5,5-7% dels vots; el centrista To Potami, amb el 4-5,5%; el Partit Comunista de Grècia (KKE), amb el 5,5-7%; Unitat Popular, amb el 2,5-3,5% dels vots; i la Unió de Centristes, amb el 3,2%. Més informació: Grècia torna a les urnes, lluny de l'eufòria amb Syriza

Answer: 18.00 hora catalana

Question: A quina hora s'han tancat els col·legis electorals?

Answer: el 30-34% dels vots

Question: Quants vots mostren els estudis que obtindrà la coalició Syriza?

Answer: el 'bonus' de cinquanta diputats que preveu la llei grega

Question: Què obtindrà el partit d'Alexis Tsipras si guanya les eleccions?


Revelen un error en l'encriptació de missatges de WhatsApp que permet interceptar-los i llegir-los

Context: Una errada en la seguretat de la xarxa de missatgeria WhatsApp permet intervenir i llegir els missatges encriptats dels seus usuaris. Fins ara, Facebook, que és el propietari de l'aplicació, havia assegurat que ningú, inclosos la direcció i els treballadors de la companyia, pot interceptar els missatges. Però una investigació que publica The Guardian ha descobert que el protocol que s'ha seguit per aplicar el sistema d'encriptació conegut com a 'end-to-end' sí que permet a Facebook llegir el contingut dels missatges. El sistema d'encriptació de WhatsApp se sustenta en un seguit de claus de seguretat úniques que s'intercanvien i es verifiquen entre els usuaris de la xarxa, de manera que les comunicacions no poden ser intervingudes per un tercer. Tanmateix, Whatsapp força noves claus d'encriptació pels usuaris que no tenen connexió, quelcom que desconeixen l'emissor i el receptor del missatge, d'aquesta manera els missatges de l'emissor queden encriptats en claus noves. Aquest canvi d'encriptació no és notificat al receptor i l'emissor només rep un avís si ha activat les alertes d'encriptació en el menú d'ajustos.

Answer: Facebook

Question: Qui és el propietari de WhatsApp?

Answer: 'end-to-end'

Question: Com s'anomena el sistema d'encriptació que utilitza WhatsApp?

Answer: Una errada en la seguretat de la xarxa

Question: Què ha possibilitat que es pugin llegir els missatges encriptats dels usuaris de WhatsApp?


La sentència de Luxemburg afecta directament els drets de Puigdemont i Comín com a eurodiputats

Context: La sentència del Tribunal de Luxemburg que reconeix la immunitat d'Oriol Junqueras conté també arguments sobre el reconeixement dels drets dels eurodiputats electes que afecten directament Carles Puigdemont i Toni Comín. Tots dos hi han reaccionat així. Encara queden jutges a Europa. Llibertat immediata per a @junqueras! El TJUE defensa els mateixos criteris que hem defensat contra el Parlament europeu i les autoritats espanyoles, que han intentat alterar el funcionament de la democràcia europea. @EuParlament @ourvoteseu — Carles Puigdemont (@KRLS) December 19, 2019   Avui no només és un gran dia per la causa de la llibertat de Catalunya, sinó també per la causa de la democràcia a Europa.

Answer: Oriol Junqueras

Question: De qui reconeix la immunitat la sentència del Tribunal de Luxemburg?

Answer: Carles Puigdemont i Toni Comín

Question: A qui afecta directament també la sentència del Tribunal de Luxemburg?

Answer: les autoritats espanyoles

Question: Qui diuen que ha intentat alterar el funcionament de la democràcia Puigdemont i Comín?


Els Països Catalans ja acullen més d'un miler de refugiats

Context: Actualment, hi ha més d'un miler de refugiats als Països Catalans, provinents de la darrera onada migratòria, sobretot del Llevant i el nord d'Àfrica. D'aquests, uns 250 provenen de les reubicacions fetes des de Grècia i Itàlia. Tot i això, la xifra de persones amb dret d'asil podria ser superior. N'hi ha que encara poden estar tramitant la concessió o que ja no són en el pla perquè han finalitzat el temps màxim de cobertura o l'han abandonat, entre més motius. Una dada que ens podria donar una pista sobre la xifra real de refugiats és que l'any 2015 es van presentar al conjunt de l'estat espanyol 14.780 sol·licituds d'asil. En el mateix període de temps, només se'n van respondre 3.240, de les quals el 69% van ser resolucions desfavorables, i únicament es va atorgar l'estatus de refugiat a 217 persones.

Answer: més d'un miler

Question: Quants refugiats hi ha als Països Catalans?

Answer: superior

Question: Com podria ser la xifra de persones amb dret a asil?

Answer: 217

Question: A quantes persones es va donar l'estatus de refugiat el 2015?


Premis Vinari 2015, reconeixen com a millor vi el Vermell de Peguera de la Conca de Barberà

Context: El vi negre Vermell de Peguera 2013 del celler Clos de Peguera (DO Conca de Barberà) ha rebut el el premi Gran Vinari d'Or i així ha estat destacat com el millor vi català dels Premis Vinari 2015. La vetllada d'aquests premis del vi català s'ha celebrat aquest divendres al vespre a l'Auditori de Vilafranca del Penedès. Aquesta és la tercera edició dels Premis Vinari, on s'han tastat 839 referències de vins de les dotze denominacions d'origen de Catalunya. En una primera fase es va fer deu tasts eliminatoris en el si dels diversos territoris de les diverses denominacions d'origen durant els mesos de maig, juny i juliol. El tast final es va celebrar el 14 de setembre al Celler de Rubí. En la gala vinícola s'han lliurat 166 guardons, que s'han repartit en dotze categories, cadascuna de les quals ha rebut un Vinari d'Or, tres Vinaris de Plata i cinc Vinaris de Bronze, més algun extra en cas d'empat.

Answer: Clos de Peguera

Question: De quin celler és el vi que ha rebut el Gran Vinari d'Or?

Answer: 839

Question: Quants vins s'han tastat per aquesta edició del premi?

Answer: dotze

Question: Quantes denominacions d'origen té Catalunya?


Les polèmiques declaracions de Pablo Iglesias demanant el vot als fills d'andalusos i d'extremenys

Context: El míting que va fer ahir Pablo Iglesias a Rubí, acompanyat dels candidats de Catalunya Sí que es Pot, ha aixecat molta polseguera. És especialment polèmic el moment en què diu que Artur Mas, igual com Mariano Rajoy, menysprea les classes populars i la gent de barri que té orígens extremenys i andalusos. 'Aquesta gent de barri que no vota ha d'ensenyar les dents; aquesta gent de barri que no s'avergonyeix de tenir avis andalusos o pares extremenys ha d'ensenyar les dents. No podeu consentir que us facin invisibles a Catalunya. Tothom a votar el dia 27. Aquestes classes populars han de treure el seu orgull de barri.'   Heus ací el vídeo de les polèmiques declaracions de Pablo Iglesias:

Answer: Rubí

Question: On va fer el míting ahir Pablo Iglesias?

Answer: candidats de Catalunya Sí que es Pot

Question: Qui va acompanyar a Pablo Iglesias en el míting que va fer a Rubí?

Answer: el seu orgull de barri

Question: Què han de treure la gent de barri segons Pablo Iglesias?


Iglesias diu ara a Joan Tardà que es relaxi i abaixi el to

Context: El secretari general de Podem, Pablo Iglesias, ha valorat la carta publicada pel diputat republicà Joan Tardà al Periódico, en què aquest assegurava que, havent declarat que si fos català no votaria l'1 d'octubre, Iglesias havia posat en dubte la seva pròpia credibilitat. Aquest ha demanat a Tardà que es relaxés i ha dit que calia baixar el to. 'Cal assumir que, en democràcia, es pot pensar diferent dels altres, i això s'ha de normalitzar', ha assenyalat. Així mateix, Iglesias considera que amb ERC hi ha més punts d'unió que de desacord, però també reconeix que la percepció de la qüestió del referèndum és diferent. 'Tardà voldria que Catalunya marxés i a nosaltres ens agradaria que es quedés; amb un encaixament diferent, això sí, però això s'ha de normalitzar', ha declarat. Errejón assegura que el 2-O caldrà 'continuar negociant' El número dos de Podem, Íñigo Errejón, ha assegurat que l'endemà del referèndum caldria continuar negociant.

Answer: la seva pròpia credibilitat

Question: Què diu Tardà que havia posat en dubte Iglesias?

Answer: que es relaxés

Question: Què ha demanat Iglesias a Tardà?

Answer: Errejón

Question: Qui diu que el 2–O caldrà seguir negociant?


PP i Ciutadans s'alineen i refusaran el decret d'exhumació de Franco al congrés espanyol

Context: El PP i Ciutadans no donaran suport al decret del govern espanyol per a exhumar les restes del dictador Francisco Franco del Valle de los Caídos. Tots dos partits critiquen l'executiu de Pedro Sánchez, que preveu d'aprovar l'exhumació amb un decret llei que es votarà al congrés espanyol divendres. Tant el secretari general del PP, Teodoro García, com el president de Ciutadans, Albert Rivera, s'han manifestat en desacord a fer servir la via del decret llei. Segons ells aquest instrument hauria de servir per a 'qüestions urgents' i creuen que l'exhumació de Franco no ho és. El consell de ministres espanyol aprovarà divendres el decret per poder modificar la llei de la memòria històrica i exhumar les restes del dictador. En acabat, el congrés haurà de ratificar-lo.

Answer: del Valle de los Caídos

Question: D'on volen exhumar les restes de Franco?

Answer: PP i Ciutadans

Question: Qui no donarà suport al decret llei de l'exhumació?

Answer: al congrés espanyol

Question: On es votarà el decret llei de l'exhumació?


La Universitat de Barcelona crearà una facultat de ciències humanes i socials

Context: La Universitat de Barcelona (UB) ha aprovat la memòria de creació de la nova Facultat de Ciències Humanes i Socials, que integrarà els centres de Filologia, Filosofia, Geografia i Història, Biblioteconomia i Documentació, la Unitat de Formació i Investigació i l'Escola de Treball Social. La decisió la va prendre el consell de govern, amb 26 vots a favor, 5 en contra i 9 abstencions. Amb aquesta mesura es completa la reforma d'estructures acadèmiques aprovada l'abril del 2015. La nova facultat es repartirà en els campus centrals de l'edifici històric, del Raval, de Sants i de Mundet. Millora de la projecció social i de la competitivitat Amb aquesta reforma, la UB vol millorar la projecció social d'aquests àmbits científics i acadèmics, potenciar la innovació docent, afavorir els resultats de recerca i transferència i reforçar el lideratge de les ciències humans i socials. Segons la universitat, el nou centre permetrà més sinergies en investigació, més competitivitat internacional, fomentarà la creació d'equips multidisciplinaris de recerca i podrà obtenir més recursos.

Answer: Filologia, Filosofia, Geografia i Història, Biblioteconomia i Documentació, la Unitat de Formació i Investigació i l'Escola de Treball Social

Question: Quins centres conformaran la nova Facultat de Ciències Humanes i Socials?

Answer: abril del 2015

Question: Quan es va aprovar la reforma d'estructures acadèmiques?

Answer: més sinergies en investigació, més competitivitat internacional, fomentarà la creació d'equips multidisciplinaris de recerca i podrà obtenir més recursos

Question: Què possibilitarà el nou centre?


El bloc del 155 aprofita les suspensions de Llarena perquè el parlament demani eleccions

Context: El Parlament de Catalunya ha reclamat a Quim Torra que se sotmeti 'de manera immediata' a una qüestió de confiança o convoqui eleccions. L'oposició ha aprovat una moció del PSC que constata la 'inoperància' del govern i recorda que no ha pogut aprovar el pressupost d'enguany per falta de suports. La CUP ha optat per no participar en la votació i el govern s'ha quedat en minoria, amb la resta de grups en contra. La moció ha estat aprovada amb 62 vots a favor (C's, PSC, CatECP i el PP) i 61 en contra (JxCat i ERC). Els socis de govern han acusat el PSC d'aprofitar-se de la repressió, tenint en compte que hi ha cinc diputats que no poden votar: els quatre de JxCat afectats per la suspensió dels seus drets decretada per Pablo Llarena (Carles Puigdemont, Jordi Sànchez, Jordi Turull i Josep Rull) i Toni Comín, d'ERC. JxCat i Torra no han acceptat el resultat per aquesta raó.

Answer: eleccions

Question: Què vol el parlament que convoqui Quim Torra?

Answer: PSC

Question: Qui ha presentat una moció?

Answer: cinc

Question: Quants diputats hi ha que no poden votar?


Un petit grup feixista no pot impedir un acte de Tardà a València

Context: Un petit grup feixista, format per uns vint individus, ha provat de boicotar un acte de l'ex-diputat d'ERC Joan Tardà a València. Tardà ha fet una conferència amb el títol 'Drets i llibertats a l'estat espanyol' juntament amb el professor de sociologia Rafa Xambó i la secretària del Moviment Estudiantil i Sindical del Jovent Republicà, Núria Marín. La policia espanyola ha hagut d'intervenir-hi per a aïllar els ultres del públic que volia entrar a la Biblioteca Gregori Maians, a la Universitat de València. El periodista Daniel Martín ho ha recollit amb una fotografia i dos vídeos als afores de la biblioteca. Una vintena de seguidors d'extrema dreta intenten impedir l'accés als assistents a la conferència 'Drets i Llibertats a l'Estat espanyol' on participa @JoanTarda @RafaXambo pic.twitter.com/e1UZgMucZz — Daniel Martín (@danielmartin_66) October 28, 2019   La policia separa els ciutadans que volen acudir a la conferència 'Drets i Llibertats a l'Estat espanyol' de @JoanTarda i @rafaxambo de la vintena de militants d'extrema que intenten impedir-ho. pic.twitter.com/votr1H0CHj — Daniel Martín (@danielmartin_66) October 28, 2019   El públic comença a accedir a la  conferència 'Drets i Llibertats a l'Estat espanyol' de @JoanTarda i @RafaXambo tot i l'intent de boicot de l'extrema dreta pic.twitter.com/Jd1sBJGR6Q — Daniel Martín (@danielmartin_66) October 28, 2019  Amb una fotografia d'una pintada contra ell, Tardà ha denunciat a Twitter les amenaces de mort dels ultres, però ha celebrat que no hagin pogut rebentar l'acte.

Answer: 'Drets i llibertats a l'estat espanyol'

Question: Com s'anomena la conferència que ha fet Tardà?

Answer: sociologia

Question: De què es professor Rafa Xambó?

Answer: a la Biblioteca Gregori Maians

Question: On volien entrar els ultres?


Comín tornarà l'acta de diputat si ERC li ho demana

Context: El número 2 de Junts per Catalunya a les eleccions europees, Toni Comín, ha assegurat que tornarà l'acta de diputat del parlament si ERC li ho demana: 'Faré el que ells vulguin', ha subratllat en declaracions a Catalunya Ràdio. I ha insistit que si el partit que presideix Oriol Junqueras considera que ha de tornar l'acta ho farà 'd'aquesta manera'. A més, Comín ha insistit en la importància de formar una llista unitària de cara a les europees que encapçali Junqueras per davant de Carles Puigdemont. Comín ha destacat la importància que part del 'govern a l'exili' pugui entrar a l'Eurocambra. Comín també ha explicat que ERC no li va oferir pas anar a les llistes de les europees, perquè els serveis jurídics del partit consideraven que no podria agafar l'acta d'eurodiputat ni tampoc formar part de la candidatura. Finalment, Comín s'ha decidit per concórrer amb Junts per Catalunya perquè veu 'opcions reals': 'No ens podem permetre el luxe de renunciar-hi, no estem tan bé com per no fer-ho', ha reflexionat.

Answer: l'acta de diputat del parlament

Question: Què tornarà Toni Comín si li ho demana ERC?

Answer: Catalunya Ràdio

Question: On ha presentat declaracions Toni Comín?

Answer: formar una llista unitària

Question: Què considera Toni Comín molt important de cara a les eleccions europees?


Els interns del CIE de la Zona Franca abandonen la vaga de fam

Context: Els trenta-set interns del CIE de la Zona Franca que estaven en vaga de fam des d'ahir per reclamar el seu alliberament, han decidit abandonar la protesta avui al migdia. Els interns han portat a terme la vaga al pati del centre, però tots han retornat a les dependències de l'edifici, segons que han informat fonts policíaques. Al matí, la plataforma Tanquem els CIE's han convocat una roda de premsa davant del centre de la Zona Franca per informar de la situació dels interns. L'advocat de la plataforma, Andrés García Berrio, després de visitar els vaguistes i reunir-se amb el director, ha explicat que no hi ha hagut cap violació de drets. Segons Berrio els vaguistes són migrant d'Algeria que van arribar amb 'pastera' fa poc: 'Quinze, vint o vint-i-cinc dies' Vuit diputats del Parlament de Catalunya i el Congrés espanyol  —Chakir El Homrani (Jxsí); Marta Ribas i Joan Giner (CSQP); Anna Gabriel i Mireia Vehí (CUP);  Marcelo Expósito i Sònia Farré (ECP); i Anna Maria Surra (ERC)— han assistit a la roda de premsa i després han intentat reunir-se amb el director sense èxit. 'Queda en evidència que el dret es queda a la porta al CIE, espai on la impunitat i l'opacitat manen, i per això una vegada més demanem el tancament immediat d'aquests centres de la vergonya', ha afirmat la diputada de la CUP Mireia Vehí.

Answer: trenta-set

Question: Quants interns hi havia al CIE de la Zona Franca?

Answer: per reclamar el seu alliberament

Question: Per què estaven en vaga de fam els trenta-set interns del CIE de la Zona Franca?

Answer: al pati del centre

Question: En quin espai s'ha dut a terme la vaga de fam dels interns al CIE?


JxCat vol garantir la inviolabilitat del parlament amb la reforma del reglament

Context: JxCat ha presentat una proposta per reformar el reglament del parlament que vol garantir la inviolabilitat de la cambra com a institució. Diverses fonts de la formació han explicat a Europa Press que ho han plantejat en la ponència de la reforma del reglament del parlament, que s'ha reunit aquest divendres a la tarda. Es tracta de diversos articles preliminars que JxCat pretén introduir abans del títol primer del reglament amb l'objectiu de blindar el parlament davant de qualsevol ingerència externa, com ara la dissolució de la cambra amb l'article 155 o la suspensió de diputats com la que va decretar el jutge Pablo Llarena. Les mateixes fonts han destacat que el text que plantegen s'inspira en articles del Parlament Europeu, d'altres parlaments autonòmics i recull articles del codi penal espanyol. Una de les qüestions que proposen és que el parlament només pugui ser dissolt pel president de la Generalitat, la qual cosa, segons aquestes fonts, impediria que la cambra sigui dissolta amb el 155. Els grups han debatut aquesta iniciativa durant la reunió d'aquest divendres i ara els lletrats del parlament l'estudiaran i s'abordarà en les pròximes reunions.

Answer: la inviolabilitat de la cambra com a institució

Question: Què vol garantir la proposta de JxCat?

Answer: president de la Generalitat

Question: Qui planteja la proposta que seria l'únic que podria dissoldre el parlament?

Answer: els lletrats del parlament

Question: Qui estudiarà ara la proposta?


Televisions asiàtiques transmeten via internet el Barça – Chelsea amb P2P TV

Context: VilaWeb TV us ofereix una demostració de com veure el partit de franc per internet

Answer: una demostració de com veure el partit de franc

Question: Què proporciona VilaWeb TV?

Answer: per internet

Question: Com es pot veure el partit de franc?

Answer: VilaWeb TV

Question: Quin mitja de comunicació proporciona una demostració per poder veure el partit per internet?


Colau diu ara que es va plantejar amb Domènech de no presentar-se a la direcció dels comuns

Context: La batllessa de Barcelona i dirigent de Catalunya en Comú, Ada Colau, ha dit que ella es va plantejar juntament amb Xavier Domènech de no presentar-se en les primàries per ser coordinadors de la direcció general del partit. 'Crèiem que s'havien de distribuir les càrregues. En aquell moment tot el nostre entorn ens va demanar que ho féssim', ha assegurat la batllessa en una entrevista al Món a Rac1. Colau considera que és necessari fer autocrítica i replantejar-se la manera de fer política, en què les cares visibles i mediàtiques, com ella i Domènech, ha dit, han d'assumir molta responsabilitat i sobrecàrrega de feina. 'No ho dic en termes dramtàtics, però la política és molt dura. Hauríem de trobar una forma més sostenible.

Answer: Catalunya en Comú

Question: De què és dirigent Ada Colau?

Answer: tot el nostre entorn

Question: Qui diu Colau que els va demanar a ella i Domènech que es presentessin a les primàries?

Answer: molta responsabilitat i sobrecàrrega de feina

Question: Què diu Colau que han d'assumir les cares visibles en política?


El Suprem rectifica l'error sobre la sentència de Bassa però li manté la condemna

Context: El Tribunal Suprem ha desestimat en bloc els recursos de nul·litat presentats pels polítics independentistes que van ser condemnats el mes d'octubre. Entre elles, la de la consellera Dolors Bassa, que va denunciar un error sobre el seu càrrec en la sentència. El tribunal assumeix l'error, però no en fa cabal i diu que és de 'radical irrellevància'. En la condemna sobre la consellera de Treball, el Suprem li atribuïa en els fets provats que el 29 de setembre del 2017 'va retirar als funcionaris d'Ensenyament i Treball, dels departaments dels quals era titular, la competència sobre els centres de votació'. El setembre del 2017 la consellera d'Ensenyament era Clara Ponsatí, actualment a l'exili a Escòcia. Per això la seva defensa va denunciar l'error en l'incident de nul·litat presentat.

Answer: el mes d'octubre

Question: Quan van ser sancionats els polítics independentistes?

Answer: El Tribunal Suprem

Question: Quin òrgan constitucional ha desestimat els recursos de nul·litat que han presentat els polítics independentistes condemnats?

Answer: un error sobre el seu càrrec en la sentència

Question: Què va denunciar Dolors Bassa?


Rivera i Casado convoquen a Madrid una manifestació contra el diàleg amb Catalunya

Context: Ciutadans i el PP han convocat aquest diumenge una manifestació a la plaça de Colón de Madrid contra el diàleg amb Catalunya. El líder de Ciutadans, Albert Rivera, ha assegurat que l'acte ha de ser 'un front cívic' per expressar rebuig amb la política de Pedro Sánchez amb Catalunya i per exigir eleccions anticipades. Si Sánchez no nos quiere escuchar en las instituciones, nos tendrá que escuchar en la calle. Convoco a todos los españoles que creen en nuestra nación y en nuestra Constitución este domingo a las 12h en la plaza Colón de Madrid 🇪🇸. Basta ya, señor Sánchez. pic.twitter.com/9reLRtHN61 — Albert Rivera (@Albert_Rivera) February 6, 2019  La convocatòria neix arran de la proposta del govern espanyol perquè un mitjancer actuï en la taula de diàleg dels partits catalans.

Answer: diumenge

Question: Per quan han convocat la manifestació Ciutadans i el PP?

Answer: contra el diàleg amb Catalunya

Question: Contra què protestaran els manifestants aquest diumenge?

Answer: un mitjancer

Question: Què ha proposat el govern espanyol per a que actuï en la taula de diàleg dels partits catalans?


Podem avala un govern de coalició amb el PSOE amb un 97% dels vots a favor

Context: Els inscrits de Podem han avalat la coalició amb el PSOE, amb un 97% dels vots a favor del pre-acord signat el 12 de novembre entre el secretari general del partit, Pablo Iglesias, i el president del govern espanyol en funcions, Pedro Sánchez. La consulta, que tenia caràcter vinculant, va començar el dissabte i s'ha pogut votar fins avui a les 10.00. Un total de 130.150 inscrits han votat a favor (96,8%), 4.244 s'hi han oposat (3,16%), mentre que 366 han votat en blanc (0,27%). Segons la formació hi han votat un total de 134.760 persones, fet que suposa un 26% dels inscrits i un 59% dels que estan actius dins de la formació. En una altra consulta, els comuns ja havien avalat de manera contundent la coalició amb els socialistes (95%), de la mateixa manera que també ho ha fet Esquerra Unida (88%) i els socialistes (92%). Tanmateix, els dos grups parlamentaris no assoleixen la majoria del congrés espanyol i necessitaran que el PP o Ciutadans facilitin la investidura, o que ho faci ERC, que ja ha posat com a condició una mesa de negociació entre el govern català i l'espanyol.

Answer: la coalició amb el PSOE

Question: Què van avalar els inscrits de Podem?

Answer: vinculant

Question: Quin caràcter tenia la consulta?

Answer: 134.760

Question: Quantes persones han votat a la consulta?


Els CDR col·loquen llaços grocs a Fraga i en alguns punts de l'Aragó

Context: Els CDR s'han organitzat també a la Franja de Ponent i a Fraga (Baix Cinca) han penjat llaços grocs en solidaritat envers els presos polítics i els exiliats. Dilluns, primer d'octubre, la passarel·la de vianants que mena al cementiri va aparèixer plena de llaços i pintada de groc, gests reivindicats pel CDR de l'Aragó. El batlle, Miguel Luis Lapeña, va ordenar que la fessin neta. Els llaços també han aparegut en alguns altres indrets de l'Aragó. Per exemple, a Saragossa mateix, al Balcó de San Lázaro de la basílica del Pilar, al pont de Hierro, a la tanca de l'institut Pedro de Luna o bé entorn de l'església de La Magdalena. Por #Fraga hemos estado también: pic.twitter.com/LP60jHVA0E — CDR Aragón (@cdraragon) October 1, 2018   ➡Esta noche desde el @CDRAragon nos hemos querido solidarizar con las presas políticas catalanas en #Zaragoza y #Fraga.✊🎗#1O #LlibertatPresosPolitics pic.twitter.com/H494PlUY8v — PURNA (@PURNA_ARAGON) October 1, 2018

Answer: en solidaritat envers els presos polítics i els exiliats

Question: Per què han penjat llaços grocs els CDR?

Answer: a la Franja de Ponent i a Fraga

Question: On s'han disposat els CDR?

Answer: Dilluns

Question: Quin dia era el primer d'octubre?


El congrés nord-americà vota avui si comença el procés de destitució contra Trump

Context: La Cambra de Representants dels Estats Units vota avui si comença el procés de destitució (impeachment) contra Donald Trump o arxiva el cas. La majoria demòcrata a la cambra apunta al fet que la causa continuarà endavant. El procés de destitució seria el tercer en la història dels Estats Units, després del d'Andrew Johnson per vulnerar una llei federal, el 1868, per la qual cosa va ser absolt, i de Bill Clinton el 1998, per mentir sota jurament i obstrucció de la justícia, i també va ser absolt pel senat. Per la seva part, Richard Nixon va dimitir abans que comencés tot el procés. Si el congrés vota en favor de començar el procés de destitució; aleshores el senat es constituirà en tribunal, sota la presidència del president del Tribunal Suprem, i farà un judici al president. En cas que 67 senadors votessin a favor de la destitució, Trump hauria de deixar la Casa Blanca i seria substituït pel vice-president.

Answer: si comença el procés de destitució (impeachment) contra Donald Trump o arxiva el cas

Question: Què es votarà avui en la Cambra de Representants dels Estats Units?

Answer: que la causa continuarà endavant

Question: A què apunta la majoria demòcrata a la cambra?

Answer: per vulnerar una llei federal

Question: Per què se li va fer un procés de destitució a Andrew Johnson?


L'SNP obté el seu millor resultat de la història a les europees amb tres eurodiputats

Context: El Partit Nacional Escocès, l'SNP, ha guanyat les eleccions europees a Escòcia obtenint tres eurodiputats. Així, el partit de la primera ministra Nicola Sturgeon ha millorat els seus resultats en aquests comicis amb un 37,7% dels vots, vuit punts més que en les últimes eleccions, i per tant, aconseguint un escó més al Parlament Europeu. Mentre que el Partit de Brexit ha quedat segon amb un eurodiputat i els liberals i els conservadors també n'han obtingut un cadascú, els laboristes han quedat en cinquè lloc amb només un 10% dels vots, perdent els dos eurodiputats per Escòcia que tenien. Alyn Smith repetirà doncs com a eurodiputat de l'SNP que també enviarà a Christian Allard i Aileen McLeod a Brussel·les. Com a membres de l'Aliança Lliure Europea (ALE), tots tres compartiran grup parlamentari amb ERC al Parlament Europeu. Tanmateix, quan el Brexit entri en vigor els eurodiputats britànics hauran de deixar els escons.

Answer: El Partit Nacional Escocès

Question: Quin partit polític ha obtingut la victòria en les eleccions europees a Escòcia?

Answer: tres

Question: Quants eurodiputats ha obtingut l'SNP?

Answer: segon

Question: En quina posició ha quedat en les eleccions el Partit de Brexit?


El govern espanyol va oferir un pacte a Mas abans del 9-N, segons Homs

Context: L'ex-conseller de Presidència Francesc Homs va explicar ahir en la declaració davant el Tribunal Suprem espanyol que el govern de Rajoy havia ofert a la Generalitat un acord abans de la consulta del 9-N. Segons que ha explicat avui en una entrevista a Catalunya Ràdio, va declarar que dies abans del 9-N una persona que parlava en nom del govern espanyol s'havia posat en contacte amb ell per proposar-li que si el dia de la votació el govern no sortia públicament a analitzar el resultat de la consulta l'executiu de Rajoy no emprendria cap actuació contra la Generalitat. Homs no ha revelat el nom de la persona que havia fet la trucada, però ha dit que era una proposta 'surrealista i ridícula'. Ahir, tanmateix, va admetre davant el magistrat que no podia provar aquest contacte. Però la proposta, opina, demostra que 'això del dret va segons la conveniència' del govern espanyol: 'Si et portes bé, no hi ha cap problema i si no, n'hi ha.' I afegeix: 'Algú en nom del govern espanyol em va fer arribar aquest missatge, i això demostra que hi ha hagut arbitrarietat en la presentació i en l'acceptació de la querella.' Homs ha reiterat que la voluntat del govern de la Generalitat no era desobeir el TC, sinó obeir el mandat del Parlament de Catalunya i fer possible allò que volia la ciutadania. 'Nosaltres vam complir la pròpia llei i el mandat del parlament, perquè també hi ha una llei que estableix que el govern té l'obligació de facilitar l'exercici de la participació ciutadana i la llibertat ideològica.' No acatarà 'políticament' la sentència Ahir, després de declarar davant el Suprem, Homs va insistir que no acataria 'políticament' la sentència que emetessin els tribunals contra el procés participatiu del 9-N. 'Políticament, no acatarem les decisions d'un procés polític i no jurídic sense les garanties que ha de tenir', va subratllar. Segons ell, la sentència condemnatòria del cas 'ja ha estat dictada', en una mostra més de 'l'arbitrarietat i el seguidisme dels interessos del PP' que es pot palesar en les principals institucions de l'estat espanyol, incloses les de justícia.

Answer: un acord

Question: Què va oferir el govern de Rajoy a la Generalitat abans de la consulta del 9-N segons Homs?

Answer: 'surrealista i ridícula'

Question: Com titlla Homs la proposta telefònica que va rebre per part del govern espanyol?

Answer: allò que volia la ciutadania

Question: Què pretenia fer el govern de la Generalitat amb el 9-N segons Homs?


El Consell vol que els ports inverteixin els beneficis en el seu entorn

Context: El conseller de Política Territorial, Obres Públiques i Mobilitat, Arcadi España, ha reclamat que la llei de ports de l'estat espanyol obligui els que tenen beneficis a destinar-ne un percentatge a inversions sostenibles en la seva àrea d'influència. Els recursos s'haurien de distribuir d'acord amb els ajuntaments de l'entorn. Arcadi España ha llançat aquesta proposta durant el Fòrum Europa – Tribuna Mediterrània, aprofitant la presència del nou president de Ports de l'Estat, Francisco Toledo. El conseller ha assenyalat que els ports són fonamentals per a l'ocupació, però han de continuar avançant cap a la sostenibilitat i millorar la relació amb l'entorn. Ha explicat que treballen al port de València per ajudar els camions a modernitzar la flota progressivament i a reduir les emissions contaminants. España considera que les renúncies de l'Autoritat Portuària de València (APV) a allargar el dic d'abric i a augmentar el dragatge del canal d'accés a la futura terminal nord de contenidors són dues bones notícies perquè demostren que el port de València ha sabut escoltar.

Answer: a inversions sostenibles en la seva àrea d'influència

Question: A què vol Arcadi España que es dediqui un percentatge dels beneficis obtinguts?

Answer: per a l'ocupació

Question: Per a què son essencials els ports?

Answer: cap a la sostenibilitat

Question: Cap on han de seguir els ports segons Arcadi España?


Puigdemont diu que la victòria de JxCat garantirà l'alliberament dels presos i el retorn del govern a l'exili

Context: La candidatura de Junts per Catalunya (JxCat) ha exhibit múscul en l'acte central de la campanya de les eleccions del 21-D. En un acte al pavelló d'esports de la Vall d'Hebron, amb més de tres mil persones , el cap de llista, Carles Puigdemont, ha dit que la victòria de JxCat garantiria l'alliberament dels presos i el retorn del govern que és amb ell a l'exili. En un missatge en directe des de Brussel·les, el president ha volgut retornar la confiança que la Generalitat ha rebut del poble, i ha insistit que el 21-D era la segona volta del referèndum de l'1-O. A més, Puigdemont ha demanat el vot de tot l'independentisme perquè el 21-D calia votar en clau de país i no de partits, segons que ha argumentat, amb l'objectiu de restituir l'executiu legítim i plantar cara al president espanyol, Mariano Rajoy, i al 155. El número dos de la llista, Jordi Sànchez, ha demanat en el seu primer missatge de veu des del seu empresonament que els catalans votin Puigdemont per restablir el govern. Sànchez creu que JxCat té la victòria a tocar i ha criticat amb duresa l'unionisme. Ha titllat de 'tontos útils' Iceta, Albiol i Arrimadas i ha advertit que el rival real és Rajoy.

Answer: l'alliberament dels presos i el retorn del govern que és amb ell a l'exili

Question: Què permetria la victòria de JxCat segons ha manifestat Puigdemont?

Answer: de tot l'independentisme

Question: De qui ha sol·licitat el vot Puigdemont?

Answer: Puigdemont

Question: Per qui demana el vot Jordi Sànchez?


Pokémon Go factura més de 200 milions de dòlars en un mes

Context: 'Pokémon Go', l'aplicació de realitat augmentada de Niantic que permet atrapar per tot el món a les populars criatures de Nintendo, ha superat la barrera dels 200 milions de dòlars (182 milions d'euros) en el seu primer mes des del llançament del joc, fent pols així els registres d'altres jocs per a mòbils, segons la consultora Sensor Tower. D'aquesta manera, la popular aplicació hauria fet pols els registres d'altres videojocs d'èxit per a mòbils com 'Clash Royale', desenvolupat per Supercell, la facturació del qual després de 30 dies al mercat va arribar als 125 milions de dòlars (114 milions d'euros). En aquest sentit, els analistes de Sensor Tower destaquen l'impuls en els ingressos de 'Pokémon Go' a partir del 18 de juliol, arran del llançament massiu de l'aplicació a Europa, després del seu desembarcament escalonat a Austràlia i els EUA, i la seva arribada finalment el 22 de juliol al Japó. 'Pokémon Go ha facturat més de 200 milions de dòlars a través d'App Store i Google Play durant el seu primer mes', assenyala la consultora, que destaca que l'ús diari de l'aplicació de Niantic es manté en una mitjana 26 minuts.

Answer: atrapar per tot el món a les populars criatures de Nintendo

Question: Què possibilita l'aplicació de realitat augmentada de Niantic?

Answer: 125 milions

Question: Quants dòlars va facturar 'Clash Royale' durant els primers 30 dies que va sortir al mercat?

Answer: 22 de juliol

Question: Quan s'ha llançat l'aplicació 'Pokémon Go' al Japó?


L'arribada de turistes a Turquia es va desplomar el juny un 40%

Context: ANKARA, 28 (Reuters/EP)   Les visites de turistes estrangers a Turquia es van desplomar el juny més d'un 40% interanual, la caiguda més gran en un mínim de 22 anys, segons unes dades oficials que previsiblement seguiran caient el juliol, arran de l'atemptat contra l'Aeroport Atatürk d'Istanbul i del cop d'Estat fallit. El mes passat, 2,44 milions de persones van viatjar a Turquia, un 40,86% menys. Aquest descens supera així el rècord previ que havia marcat el maig, quan les arribades de turistes van caure un 34,7% respecte al mateix període de l'any passat. Un dels aspectes que més ha influït en aquest descens, al marge de la recent onada d'atemptats, és la tensió entre els governs de Turquia i Rússia. En els primers sis mesos del 2016, el nombre de ciutadans russos que van visitar el país veí havia caigut un 87%

Answer: més d'un 40%

Question: Quin percentatge interanual havia caigut el turisme estranger a Turquia en el mes de juny?

Answer: la tensió entre els governs de Turquia i Rússia

Question: Què pot haver influenciat en la caiguda del turisme estranger a Turquia a més dels atemptats?

Answer: 87%

Question: Quina va ser la caiguda del turisme provinent de Rússia els primers sis mesos del 2016?


La fira Arco de Madrid censura l'obra que denuncia l'existència de presos polítics a l'estat espanyol

Context: La fira d'art Arco de Madrid ha retirat l'obra de l'artista Santiago Sierra que recull els rostres pixelats d'Oriol Junqueras, Jordi Sànchez, Jordi Cuixart i una vintena de presos polítics més per a denunciar l'existència de presos polítics a l'estat espanyol. La censura ha estat confirmada per l'organització, que addueix que vol 'evitar polèmiques'. La petició, l'ha feta Ifema, la Fira de Madrid, formada per la Comunitat de Madrid, l'Ajuntament de Madrid, la Cambra de Comerç i Indústria i la Fundació Obra Social i Monte de Piedad de Madrid. L'obra no ha pogut ni tan sols ser visitada perquè era just avui que s'obria al públic. L'obra també inclou més presos polítics, com ara els joves d'Altsasu, els titellaires de Madrid empresonats el 2016, directius d'Egin i simpatitzants del 15-M que van formar part de piquets informatius de la vaga general del 29-M del 2012. Cada quadre va acompanyat d'un text breu que explica el cas.

Answer: l'existència de presos polítics a l'estat espanyol

Question: Què denúncia l'obra de l'artista Santiago Sierra?

Answer: 'evitar polèmiques'

Question: Què vol evitar la fira d'art Arco amb la retirada de l'obra de l'artista Santiago Sierra?

Answer: un text breu que explica el cas

Question: Què té cada un dels quadres de l'artista Santiago Sierra?


Pablo Iglesias critica el silenci a Espanya arran de les revelacions sobre el CNI i el 17-A

Context: L'endemà que el diari Público hagi publicat la segona exclusiva sobre la relació del CNI amb el cervell dels atemptats a La Rambla de Barcelona i Cambrils, Pablo Iglesias s'ha pronunciat sobre el silenci amb què els polítics espanyols i els mitjans de Madrid han rebut les informacions. Considera que 'revela com funciona el poder a Espanya.'   En una piulada a Twitter, el líder d'Unides Podem es fa ressò de les informacions de Público, es queixa del silenci mediàtic i assenyala PSOE, PP i Ciutadans per haver vetat una comissió d'investigació al Congrés que esclarís la relació entre el Centro Nacional de Inteligencia i l'imam de Ripoll. 'Per què callen avui?', els espetega. El silencio de los grandes medios sobre lo que el CNI sabía de los terroristas de Las Ramblas revela cómo funciona el poder en España. Y sirve para entender ciertos vetos para que nada cambie. ¿Por qué PP, PSOE y Cs impidieron que el Congreso investigara?

Answer: la segona exclusiva sobre la relació del CNI amb el cervell dels atemptats a La Rambla de Barcelona i Cambrils

Question: Què ha difós el diari Público?

Answer: del silenci mediàtic

Question: De què es lamenta Pablo Iglesias?

Answer: PSOE, PP i Ciutadans

Question: Qui es va oposar a la investigació per a esclarir la vinculació entre el CNI i l'imam de Ripoll?


El Debat Constituent engegarà la fase participativa ciutadana a partir del febrer

Context: El Debat Constituent engegarà la fase participativa ciutadana entre finals de febrer i març. Així ho ha explicat Lluís Llach durant la darrera formació i la presentació de la nova etapa de la plataforma, creada a partir de la tasca del Fòrum Cívic i Social pel Debat Constituent que va impulsar el president de la Generalitat, Quim Torra. El cantautor i ex-diputat de JxSí ha demanat a l'assemblea reunida aquest migdia al Poblenou (Barcelona) que s'impliqui en la fase de participació, perquè el missatge de construir la República sigui vinculant per als partits. Llach ha elogiat l”eina fantàstica' que formen les 52 Enteses comarcals i de districte, la coordinadora que articula els debats al territori. El Debat Constituent ha celebrat la seva darrera jornada formativa al Centre Moral i Cultural del Poble Nou, després de la sèrie de trobades celebrades a Girona, Sabadell, Tarragona, Corbins-Lleida i Manresa. Aquestes reunions han servit per generar eines de formació i debat i recollir aportacions dels assistents al qüestionari que guiarà la fase participativa del projecte.

Answer: JxSí

Question: De quina formació havia sigut diputat Llach?

Answer: vinculant per als partits

Question: Com vol Llach que sigui el missatge de construir la República?

Answer: Centre Moral i Cultural del Poble Nou

Question: On s'ha fet la darrera jornada formativa de Debat Constituent?


Colau proposa que les associacions de veïns facin d'interlocutores entre l'administració i el Banc Expropiat

Context: La batllessa de Barcelona, Ada Colau, diu que respecta que els responsables del Banc Expropiat no vulguin parlar amb l'administració i proposa que ho facin amb les associacions de veïns per intentar resoldre el conflicte. En declaracions a 'El Matí de Catalunya Ràdio', la batllessa ha detallat que l'Ajuntament de Barcelona s'ha ofert 'per donar continuïtat a les activitats del Banc Expropiat' però ha reconegut que 'és difícil si no volen contacte amb administració'. A més, ha afegit que el consistori no vol 'tenir locals buits per motius especulatius igual que passa amb els pisos'. Colau ha reconegut que durant les tres últimes nits en aquest barri 'no hi ha hagut proporció perquè hi ha hagut uns incidents terribles que estan escandalitzant el veïnat'. Amb tot, ha volgut ser 'prudent' en les seves afirmacions, ha dit que els Mossos tenen el 'suport' de l'ajuntament i ha defensat que 'cal una actuació policial' per evitar aldarulls com els dels darrers dies. La batllessa de Barcelona ha assegurat que confia que els Mossos hagin actuat amb proporcionalitat durant les tres últimes nits, però ha matisat que si es demostra que no ha estat així caldrà 'actuar' pel bé del cos policíac.

Answer: els responsables del Banc Expropiat

Question: Qui no vol parlar amb l'administració?

Answer: amb les associacions de veïns

Question: Amb qui planteja Ada Colau que es poden reunir els responsables del Banc Expropiat?

Answer: incidents

Question: Què ha passat al barri els últims tres dies que ha escandalitzat el veïnat?


Una cinquantena de torres i talaies s'encenen a Mallorca pels drets humans i els refugiats

Context: Cinquanta-dues torres i talaies s'han encès avui a diversos punts interiors i costaners de Mallorca. Campanars i castells de diversos municipis s'han sumat a la reivindicació 'en defensa del patrimoni històric i el caràcter universal i inalienable dels drets humans i amb la denúncia del drama que pateixen els refugiats al Mediterrani', segons que ha explicat el Consell de Mallorca en un comunicat. El fum ha recorregut tot el perímetre de l'illa en vint-i-vuit minuts. A cada encesa, que ha començat a la Torre de na Pòpia, a Sa Dragonera, s'ha fet la lectura d'un manifest que ha reivindicat la restauració del patrimoni arquitectònic i ha denunciat les 'condicions d'esclavatge' a les quals són sotmesos els refugiats, així com els incompliments dels estats europeus en l'acollida d'aquests. La iniciativa 'Talaies de Mallorca. Torres de defensa dels drets humans' es basa en el sistema de comunicació costaner ideat per l'historiador i matemàtic Joan Binimelis.

Answer: Cinquanta-dues

Question: Quantes torres i talaies s'han encès avui?

Answer: Torre de na Pòpia

Question: On ha començat l'encesa?

Answer: Talaies de Mallorca. Torres de defensa dels drets humans

Question: Quin nom porta la iniciativa?


CaixaBank i el Banc Sabadell varen amagar a la Generalitat la retirada de fons ordenada per l'estat espanyol el 2 d'octubre

Context: CaixaBank i el Banc Sabadell varen amagar als dirigents de la Generalitat com l'estat espanyol els va forçar a traslladar la seu corporativa del Principat després del primer d'octubre. VilaWeb ha contrastat que tots dos bancs van referir-se a canvis de dipòsits de particulars que els traslladaven a Madrid o a la Franja, però que en cap cas no van explicar al govern la maniobra orquestrada pel govern espanyol. Segons una informació publicada ahir pel diari Ara, el 2 d'octubre el govern espanyol va ordenar una fortíssima fugida de capitals de CaixaBank i el Banc Sabadell. Entitats dependents de l'estat com Renfe, Adif, Ports de l'Estat espanyol o RTVE, sempre segons la informació publicada a l'Ara, van retirar 2.000 milions d'euros del Banc Sabadell en un sol dia. En total, l'Ara calcula que aquestes entitats van retirar fins a 10.000 milions de tots dos bancs durant aquells dies. En un segon article publicat també pel diari Ara avui mateix, afirmen que el 4 d'octubre, dos dies després, CaixaBank i el Banc Sabadell varen informar el president Puigdemont, el vice-president Junqueras, l'ANC i Òmnium que prenien la decisió de traslladar la seu social fora del Principat.

Answer: una fortíssima fugida de capitals de CaixaBank i el Banc Sabadell

Question: Què va imposar el govern espanyol el 2 d'octubre segons el diari Ara?

Answer: canvis de dipòsits de particulars que els traslladaven a Madrid o a la Franja

Question: Quin va ser l'argument de CaixaBank i del Banc Sabadell per traslladar la seva seu corporativa del Principat?

Answer: Renfe, Adif, Ports de l'Estat espanyol o RTVE

Question: Quines entitats dependents de l'estat espanyol van retirar del Banc Sabadell quantitats importants de diners en un sol dia segons el diari Ara?


La Comissió de Garanties de Podem Catalunya considera de portar les primàries als tribunals

Context: Continua la polèmica a Podem Catalunya. La Comissió de Garanties del partit considera ara la possibilitat de portar les primàries als tribunals i suspendre'n el procés intern. L'òrgan català pensa en aquesta opció si Xavier Domènech no retira la seva candidatura a la secretaria general. Al seu torn, la Comissió de Garanties de Podem a l'estat espanyol sosté que la seva homòloga catalana no té competència en aquest àmbit, i exigeix que es respectin les jerarquies del partit, segons que han explicat fonts consultades de la formació lila. De fet, la direcció de Podem Catalunya manté que la Comissió de Garanties catalana està desacreditada i deslegitimada, i alerta que només vol torpedinar les primàries. Divendres passat, la Comissió de Garanties estatal va anul·lar la resolució en contra de la candidatura de Domènech que reclamava l'òrgan català.

Answer: Podem Catalunya

Question: En quina formació política hi ha polèmica?

Answer: que es respectin les jerarquies del partit

Question: Què exigeix la Comissió de Garanties de Podem a l'estat espanyol?

Answer: Divendres passat

Question: Quan va anul·lar la Comissió de Garanties la resolució en contra de la candidatura de Domènech?


L'ONU alerta d'un repunt en les víctimes civils pel conflicte d'Ucraïna

Context: El nombre de víctimes civils pel conflicte que encara persisteix a l'est d'Ucraïna ha arribat a nivells inèdits en gairebé un any, segons l'Alt Comissionat de l'ONU per als Drets Humans, Zeid Raad al-Hussein, que ha considerat 'molt preocupant' aquesta tendència a l'alça. Les Nacions Unides van documentar 69 víctimes civils a l'est d'Ucraïna el juny, entre elles 12 morts. Aquesta xifra gairebé va duplicar la del maig d'aquest any i va marcar un nou màxim des de l'agost del 2015, però tot i així va ser inferior a la del juliol, quan es van registrar 73 víctimes —vuit morts i 65 ferits—. Zeid ha expressat en un comunicat la seva por per l'augment dels enfrontaments i de les víctimes civils, tenint en compte que demostraria que ni els rebels separatistes ni l'exèrcit 'estan prenent les precaucions necessàries'. Més de la meitat de morts i ferits corresponen a projectils llançats per algun dels bàndols bel·ligerants. 'Instem totes les parts a respectar l'alto el foc, a retirar combatents i armes de les zones civils i a aplicar escrupolosament els Acords de Minsk', ha reclamat el cap de Drets Humans de l'ONU, en al·lusió als 12 punts que teòricament es van comprometre a respectar el 2015.

Answer: 69

Question: Quantes víctimes civils hi va haver a Ucraïna el juny?

Answer: a l'alça

Question: Quina tendència té el nombre de víctimes civils en aquest conflicte?

Answer: Acords de Minsk

Question: Quins acords vol Zeid que apliquin els dos bàndols?


Vicent Soler renuncia a l'acta de diputat a les Corts

Context: El conseller d'Hisenda i Model Econòmic, Vicent Soler, ha anunciat aquest dijous que renuncia a l'acta de diputat a Les Corts, encara que manté el seu càrrec al govern valencià, amb l'objectiu de dedicar-se 'en cos i ànima' a aconseguir un finançament 'just', qüestió que considera que és la 'més transcendental' i 'prioritària' per als valencians en aquest moment. Així ho ha anunciat en una compareixença a la cambra, convocada aquest mateix matí, en la qual ha comunicat la seva decisió de renunciar a l'acta de diputat, que té des de les passades eleccions autonòmiques del 28 d'abril, a les quals va concórrer com a número tres per la circumscripció de València. Soler, de 69 anys, doctor en Economia i catedràtic d'Economia Aplicada, ha explicat que es tracta d'una decisió 'personal' que ja ha transmès al president de la Generalitat, Ximo Puig, i que es produeix en plena polèmica sobre les possibles retallades davant la falta de Pressupostos Generals de l'estat espanyol i l'infrafinançament del País Valencià. Precisament, el cap del Consell va anunciar aquest dimecres que es reunirà dimarts que ve amb la ministra d'Hisenda, María Jesús Montero, per a exigir-li una solució 'immediata i legal' per a les entregues a compte a les comunitats autònomes perquè va advertir que és 'absolutament necessari per a garantir la tresoreria i el bon funcionament de les arques”'del govern valencià, al mateix temps que va insistir que no hi haurà 'cap retallada en els interessos generals dels drets dels valencians.' Puig insisteix que no es retallaran serveis fonamentals El president de la Generalitat, Ximo Puig, ha insistit que les conseqüències per la falta d'inversions i recursos per al País Valencià derivades per l'absència dels pressupostos de l'estat espanyol no derivarà en cap cas en retallades dels serveis públics fonamentals. Després de participar en el tall del primer ram de la campanya 2019-20 del Raïm de Taula Envasat del Vinalopó, Puig ha reafirmat que 'mai es retallarà en els serveis públics fonamentals, en els drets dels valencians.' 'Però, efectivament, que no hi hagi pressupostos té alguna conseqüència', perquè se suma a 'l'infrafinançament', ha afegit. 'En aquest moment estem mirant partides que seran de difícil execució o que es puguin traslladar sense cap menyscapteal proper any', ha relatat sobre les possibles solucions, sempre dins d'una visió de 'responsabilitat' en el context de falta d'inversions i recursos per al País Valencià.

Answer: a l'acta de diputat a Les Corts

Question: A què renuncia Vicent Soler?

Answer: en retallades dels serveis públics fonamentals

Question: En què no derivarà per als valencians la manca d'inversions originada per la falta dels pressupostos de l'estat espanyol?

Answer: d'Economia Aplicada

Question: De què és catedràtic Vicent Soler?


La fiscalia investiga la licitació del Centre de tractament de residus del Vallès

Context: La Fiscalia ha obert diligències d'investigació per presumptes irregularitats en la licitació de la construcció i gestió del Centre de tractament de residus del Vallès Occidental, situat a Vacarisses. La investigació s'ha obert arran d'una denúncia de les Candidatures Alternatives del Vallès (CAV), partits locals vallesans que integren la CUP, per un presumpte delicte de prevaricació i malversació de fons públics i una altra al Tribunal de Comptes per suposada malversació. Després d'obrir diligències, la Fiscalia, a través dels Mossos d'Esquadra en funcions de policia judicial, ha citat el conseller comarcal de la CUP Jordi Muntant perquè declari com a testimoni aquest dimarts al matí a la Ciutat de la Justícia. La Sindicatura de Comptes va publicar el 2016 un informe del Consell Comarcal, de qui depèn aquest centre de residus, on s'apuntaven 'múltiples irregularitats en la licitació de construcció i gestió del centre', segons la CUP. Entre les presumptes irregularitats, hi ha suposats contractes a mida, el fet de no haver respectat els temps dels processos administratius i d'haver barrejat contractes patrimonials i administratius, per la qual cosa el grup va demanar la nul·litat del contracte amb l'empresa, que va ser ignorat. En un comunicat, la CUP cita indicis de frau en la licitació, en l'adjudicació i execució de l'obra del centre, i a més que s'han fet dues modificacions de contracte i que està en marxa una tercera: la del 2010 suposava un sobrecost del 20% i la del 2013 va eliminar la planta prevista de la fracció orgànica, indemnitzant al contractista.

Answer: Candidatures Alternatives del Vallès

Question: Qui ha denunciat la construcció del centre?

Answer: Ciutat de la Justícia

Question: On declararà com a testimoni Jordi Muntant?

Answer: Consell Comarcal

Question: Qui va fer l'informe on es parlava de les irregularitats comeses?


La policia belga estudia si multa Ciutadans per l'acte a Waterloo

Context: Les autoritats locals de Waterloo estan estudiant imposar set 'sancions administratives' contra Ciutadans per l'acte de la seva dirigent a Catalunya, Inés Arrimadas, davant la casa del president Carles Puigdemont del diumenge passat. En un comunicat de l'ajuntament, els responsables de la localitat han confirmat l'obertura d'un procediment sancionador contra Cs per fer una protesta 'sense autorització municipal'. En concret, s'estan considerant sancions per fer 'una manifestació a la via pública sense autorització' i per 'causar aldarulls un diumenge sense necessitat legítima i pertorbant la tranquil·litat dels habitants' amb la instal·lació d'altaveus. A més, també decidiran sobre cinc possibles multes de trànsit per l'estacionament de vehicles de Cs a la zona. Des de l'Ajuntament de Waterloo han negat però que la multa pugui ser de 7.000 euros 'com s'havia dit a les xarxes socials' i han recordat que el funcionari encarregat de gestionar el procediment administratiu encara ha d'adoptar una decisió al respecte. 'El reglament de la policia municipal no preveu cap sanció d'una quantitat tan alta', informen.

Answer: per fer una protesta 'sense autorització municipal'

Question: Per què s'ha obert un procediment sancionador contra Cs?

Answer: de 7.000 euros

Question: De quin import seria la multa que s'havia comentat a les xarxes socials que s'anava a imposar?

Answer: contra Ciutadans

Question: Contra qui s'estan valorant les autoritats locals de Waterloo imposar sancions administratives?


Ciutadans s'enfonsa en una davallada històrica però Rivera no dimiteix

Context: L'avanç de l'escrutini confirma la desfeta de Ciutadans arreu de l'estat espanyol, augurada per les enquestes. Amb el 98,62% escrutat, ha passat de 57 diputats a només 10. Això significa un retrocés que els convertiria en la sisena força política. Tindrien ERC per davant amb 13 diputats i JxCat trepitjant-los els talons amb 8. Malgrat aquest resultat, Albert Rivera no ha anunciat la seva dimissió i s'ha limitat a convocar l'executiva per demà al matí i ha dit que vol fer un congrés aviat. Els resultats de les eleccions espanyoles del 10-N: vots, escons i municipi Un dels grans beneficiats d'aquest declivi és el PP, que creixeria fins als 87 diputats.

Answer: per demà al matí

Question: Per quan ha convocat Albert Rivera a l'executiva de Ciutadans?

Answer: aviat

Question: Quan vol realitzar un congrés Albert Rivera?

Answer: 98,62%

Question: Quin percentatge s'ha escrutat?


L'Institut d'Estudis Baleàrics entra a formar part del patronat de la Universitat Catalana d'Estiu

Context: L'Institut d'Estudis Baleàrics (IEB), dependent de la Conselleria de Cultura, Participació i Esports, ha entrat a formar part del patronat de la Universitat Catalana d'Estiu que se celebra de l'1 al 5 de juliol a Manresa (Bages). Segons han informat des de la Conselleria en un comunicat, ja s'ha obert el termini d'inscripció per participar i consisteix en un espai de 'llibertat” i de “trobada' d'estudiants, professors, professionals i polítics de Balears, L'Alguer, Andorra, Catalunya, Catalunya Nord, la Franja de Ponent i del País Valencià. Tindrà lloc en un campus vertebrat en tres espais al centre de Manresa, en l'Institut Lluís de Peguera s'oferiran els cursos universitaris i els actes i commemoracions; a l'Espai Plana de l'Om, els debats i les sessions de cinefòrum; i a la Plaça Major, els concerts amb l'aportació de l'IEB del de Joan Miquel Oliver. També hi haurà dues tardes amb visites guiades per la ciutat, on es podrà veure el monestir de Sant Benet de Bages i, a més, les mines de sal i el castell de Cardona Així mateix, la tradicional de Prada tindrà lloc del 16 al 24 d'agost i es retrà homenatge a Aina Moll, filla major de Francesc de Borja Moll, amb qui va col·laborar en els dos últims volums del Diccionari català-valencià-balear.

Answer: L'Institut d'Estudis Baleàrics

Question: Quin institut ha entrat a formar part del patronat de la Universitat Catalana d'Estiu?

Answer: Manresa

Question: On se celebra la Universitat Catalana d'Estiu?

Answer: a l'Espai Plana de l'Om

Question: On es faran les sessions de cinefòrum?


Francesc de Carreras, cofundador de Ciutadans, també deixa el partit per la negativa a investir Sánchez

Context: La sagnia de baixes a Ciutadans no s'atura. I la darrera també és de pes: ni més ni menys que Francesc de Carreras, un dels fundadors del partit i considerat el pare polític d'Albert Rivera, president de la formació. No comparteix la decisió de l'executiva de Ciutadans de no pactar amb el cap del PSOE, Pedro Sánchez, per facilitar-li la investidura com a president del govern espanyol, segons que han dit a Europa Press fonts del partit. De Carreras, catedràtic de Dret Constitucional a la Universitat Autònoma de Barcelona, va comunicar la baixa a l'abril, després que l'executiva de Ciutadans va acordar de no negociar la investidura de Sánchez. Fa un mes, va escriure un article a El País en què demanava a Rivera que cerqués un pacte amb Sánchez per a donar estabilitat al govern espanyol. El va acusar de prioritzar els suposats interessos de partit per damunt dels interessos d'Espanya i va retreure-li d'haver-se convertit en un 'adolescent capritxós'.

Answer: Francesc de Carreras

Question: Qui s'ha donat de baixa de Ciutadans?

Answer: per a donar estabilitat al govern espanyol

Question: Per què volia Carreras que Ciutadans fes un pacte amb Sánchez?

Answer: adolescent capritxós

Question: En què diu Carreras que s'ha convertit Rivera?


Irlanda del Nord supera el rècord de Bèlgica de més dies sense govern

Context: Irlanda del Nord acaba de superar el rècord que tenia Bèlgica de 589 dies sense govern. Bèlgica havia assolit aquest rècord els anys 2010-2011. Irlanda del Nord no té govern d'ençà del gener del 2017, quan els republicans del Sinn Féin i els unionistes del Partit Unionista Democràtic trencaren l'acord que tenien. D'aleshores fins ara el nord d'Irlanda ha estat governat per un equip de funcionaris dirigits per la secretària britànica Karen Bradley. En virtut dels acords de pau, el nord d'Irlanda té un govern molt especial, anomenat 'coalició obligada'. D'acord amb els resultats electorals, tots els partits tenen el dret de nomenar ministres, tret del de Justícia, que obligatòriament ha de ser nomenat per consens.

Answer: Irlanda del Nord

Question: Qui ha superat el rècord de temps sense govern?

Answer: 'coalició obligada'

Question: Com s'anomena el govern d'Irlanda en virtut dels acords de pau?

Answer: els republicans del Sinn Féin i els unionistes del Partit Unionista Democràtic

Question: Qui tenien un acord que posteriorment van trencar?


Docents per la República convoca concentracions de suport a l'escola catalana i contra la repressió

Context: La plataforma Docents per la República (DxR) i els Comitès de Defensa de la República (CDR) han convocat concentracions a les set del vespre en una desena de poblacions per donar suport al model d'escola catalana i denunciar la repressió que viuen els mestres i professors. Els actes coincideixen amb l'aniversari del naixement de Francesc Ferrer i Guàrdia, pedagog perseguit i afusellat per l'estat espanyol l'octubre del 1909. Volen que se sàpiga que la censura i l'autocensura comencen a ser una realitat a les escoles, com també les denúncies falses. Les concentracions seran a Vic, Girona, la Bisbal d'Empordà, Manresa, Reus, Valls, Granollers, Igualada, Lleida, Tarragona i Terrassa. S'hi llegirà un manifest comú simultàniament per a fer palès al suport als docents, després dels casos com els de Sant Andreu de la Barca, la Seu d'Urgell i Cerdanyola del Vallès, on hi ha mestres encausats per haver parlat de l'1-O a classe i haver fet suposats comentaris despectius contra la policia espanyola i la Guàrdia Civil, arran de la violència que van exercir aquests cossos contra la població. Aquest dimecres, concentracions a diferents poblacions de Catalunya per defensar els nostres docents davant la repressió actual, coincidint amb l'aniversari del naixement de #FerreriGuàrdia10G #StopRepressióDocents pic.twitter.com/cvSY3H9WHy — Docents x República ✏ (@DocentsxRep) January 8, 2018

Answer: al model d'escola catalana

Question: A què donen suport les concentracions convocades?

Answer: la repressió que viuen els mestres i professors

Question: Què volen denunciar en aquestes concentracions?

Answer: Docents per la República (DxR) i els Comitès de Defensa de la República (CDR)

Question: Qui convoca les concentracions?


El jutjat número 13 cita com a investigats Vicent Sanchis i Saül Gordillo

Context: El jutjat número 13 de Barcelona ha notificat al director de Catalunya Ràdio, Saül Gordillo, el director de TV3, Vicent Sanchis, i la directora de l'Agència Catalana de Protecció de Dades, Àngels Barberà, que eren investigats pels preparatius del referèndum. En una providència a les defenses dels acusats, els cita a declarar el 23 de gener, però no especifica per quins delictes els investiga. Fonts coneixedores del cas expliquen a VilaWeb que els dos periodistes podrien ser investigats per haver reproduït als mitjans públics l'anunci del referèndum del primer d'octubre. Anteriorment, alguns directors de mitjans privats ja van ser interrogats per aquest mateix fet, com és el cas de Xevi Xirgo, director del Punt Avui. Aquest és el primer anunci en la investigació d'ençà que va ser assumida per Alejandra Gil. La magistrada es va fer càrrec de la instrucció després de la mort del jutge José Antonio Ramírez Sunyer, qui va començar la investigació dels preparatius del referèndum arran de les polèmiques declaracions de Santiago Vidal.

Answer: 23 de gener

Question: Quin dia estan citats a declarar els investigats?

Answer: per quins delictes els investiga

Question: Què no especifica la providència enviada als advocats?

Answer: Xevi Xirgo

Question: Quin altre director d'un mitjà informatiu ja ha estat interrogat?


Jaume Pérez Montaner i els Cors Clavé rebran els Premis Miquelet d'Honor

Context: La Societat Coral el Micalet és una més que centenària entitat de la ciutat de València. Quan arriba novembre, el ritme constant de les activitats al carrer de Guillem de Castro, on té la seu, s'accelera: hi ha les classes de música, la cafeteria, la biblioteca, xerrades, exposicions, com sempre. Però també els preparatius per a l'esdeveniment del darrer dissabte i les activitats que l'han de precedir. El Sopar dels Premis Miquelet, que se celebra el 24 de novembre, culmina la setmana cultural, que enguany, tal com expliquen des de la mateixa entitat, s'ha dedicat a un doble aniversari: 'l'any 1868, fa cent cinquanta anys, va nàixer Pompeu Fabra, el seny ordenador de la llengua catalana, i l'any 1893, fa cent vint-i-cinc anys, es va fundar l'Orfeó Valencià El Micalet, que el 1905 va donar lloc a la Societat Coral El Micalet'. Durant l'acte es lliuren els premis que es convoquen anualment (la beca d'estudis musicals; el premi a la difusió del patrimoni cultural; el Joan Coromines d'investigació filològica, històrica o cultural; el de teatre; i l'Enric Soler i Godes d'experiències pedagògiques a l'escola) i, a més a més, hi ha els dos Miquelets d'Honor, l'individual i el col·lectiu. Enguany el rebran el poeta i filòleg Jaume Pérez Montaner (l'Alfàs del Pi, Marina Baixa, 1938) i la Federació de Cors de Clavé.

Answer: al carrer de Guillem de Castro

Question: On està la seu de la Societat Coral el Micalet?

Answer: 24 de novembre

Question: Quan es dura a terme el Sopar dels Premis Miquelet?

Answer: anualment

Question: Quan s'emplacen els premis que es lliuren durant l'acte?


La UE acceptarà una segona pròrroga del Brexit si Westminster aprova l'acord de sortida abans del 12 d'abril

Context: La Unió Europea concedirà una segona pròrroga del Brexit si el parlament britànic aprova l'acord de sortida abans del 12 d'abril, segons ha anunciat el president de la Comissió Europea, Jean–Claude Juncker. Després que dimarts la primera ministra britànica Theresa May anunciés que demanaria un segon ajornament de la sortida del Regne Unit de la UE, Juncker ha assegurat en un discurs aquest dimecres al Parlament Europeu que el bloc europeu estarà disposat a 'acceptar una pròrroga fins al 22 de maig' si 'una majoria viable' a Westminster dona el vistiplau a l'acord. En aquest sentit, Juncker ha reiterat l'oferta de Brussel·les per fer canvis a la declaració política que acompanya l'Acord de Retirada si això facilita un consens a Londres. A més d'anunciar la petició d'un segon ajornament, May també va oferir dimarts al líder de l'oposició, el laborista Jeremy Corbyn, treballar junts per pactar un acord sobre el Brexit i superar l'actual 'impàs'. La primera data per a la sortida del Regne Unit estava fixada per al 29 de març però la setmana abans, davant la negativa de la Cambra dels Comuns a ratificar l'acord pactat per May, la líder tory va demanar un ajornament curt que li permetés intentar un altre cop aconseguir una majoria favorable. Els 27 van concedir a May una pròrroga fins al 22 de maig si els diputats britànics aprovaven l'acord abans del 29 de març, però en cas contrari, l'ajornament seria només fins al 12 d'abril.

Answer: un segon ajornament

Question: Què va dir que demanaria Theresa May?

Answer: Jeremy Corbyn

Question: A qui va oferir May de treballar junts?

Answer: 29 de març

Question: Quin dia estava fixada la sortida de la UE?


Més per Mallorca pacta amb ERC de portar l'agenda de les Illes al congrés espanyol

Context: El coordinador de Més per Mallorca, Antoni Noguera, ha tancat un principi d'acord amb Esquerra Republicana que permetrà de traslladar i impulsar al congrés espanyol les reivindicacions històriques de les Illes. L'acord s'ha pactat en una reunió a Palma en què han participat delegacions de totes dues formacions. Per part d'ERC, hi ha assistit el senador Bernat Picornell, la diputada Marta Rosique i Isaac Peraire, vice-secretari general d'organització, i per part de Més, hi eren el coordinador, Antoni Noguera, el senador Vicenç Vidal i Mateu Matas, Xurí. La reunió ha acabat amb un compromís d'Esquerra Republicana d'incloure tres punts de partida que per a Més són irrenunciables: la revisió del model de finançament (incloent-hi el desenvolupament del REIB, especialment la part fiscal), el conveni de mobilitat sostenible que permeti d'implantar el tren de Llevant i el tramvia de Palma, i el conveni per a finançar infrastructures de depuració i abastiment d'aigua. En un futur, Esquerra Republicana també podria traslladar més iniciatives de Més per Mallorca a Madrid.

Answer: traslladar i impulsar al congrés espanyol les reivindicacions històriques de les Illes

Question: Què s'aconseguirà mitjançant el principi d'acord que han tancat Més per Mallorca i Esquerra Republicana?

Answer: Palma

Question: En quina ciutat s'ha pactat l'acord entre Més per Mallorca i Esquerra Republicana?

Answer: el conveni de mobilitat sostenible

Question: Què possibilitarà implantar el tren de Llevant i el tramvia de Palma?


El Parlament tramita la modificació de la llei de la CCMA i el CAC

Context: El Parlament ha donat aquest dijous llum verda a la tramitació d'una proposició de llei de modificació de les normes de la Corporació Catalana de Mitjans Audiovisual (CCMA) i del Consell de l'Audiovisual de Catalunya (CAC), que demanen elegir els seus dirigents per una majoria de dos terços. Segons el document recollit per Europa Press, els membres del consell de govern del CAC –que podran ser entre cinc i set– han de presentar una declaració conforme a la qual no exerceixen activitats professionals, mercantils o industrials que puguin ser causa d'incompatibilitat o conflicte. En el cas del Consell de Govern de la CCMA -d'entre cinc i set membres– es planteja elegir per dos terços del Parlament els seus membres “a proposta, com a mínim, de tres grups parlamentaris, després que el CAC els proposi i en verifiqui la idoneïtat amb criteris estrictes de competència professional”. A més, proposa que el CAC convoqui un concurs públic de selecció de candidats per formar part de la CCMA, “amb mèrits al·legats per ocupar el càrrec, els candidats del qual presentin un projecte de gestió que ha d'incloure directrius bàsiques d'organització i d'actuació empresarial en els quals s'ha d'inspirar la cooperació”. Així mateix, la modificació de la norma planteja aprovar una proposta de contracte programa, per observar el compliment dels convenis col·lectius de les empreses de la CCMA, garantir la participació dels representants dels treballadors en l'informe previ preceptiu i vetllar perquè s'emmarqui en el mandat aprovat pel Parlament. Aquest document s'ha consensuat per tots els grups parlamentaris que han destacat la necessitat que la direcció dels mitjans públics catalans s'elegeixi per criteris professionals i no per un pacte entre partits.

Answer: elegir els seus dirigents per una majoria de dos terços

Question: Què demanen el CCMA i el CAC?

Answer: tres

Question: Quants grups parlamentaris com a mínim han de proposar els membres del CCMA?

Answer: el CAC

Question: Qui verifica la idoneïtat dels membres del CCMA?


Citen com a investigat per l'1-O Joan Ramon Casals, director de l'Oficina de Torra￼

Context: Un jutjat de Sant Feliu de Llobregat ha citat com investigat a principis de juny el director de l'Oficina del president de la Generalitat, Quim Torra, Joan Ramon Casals (PDECat), acusat de desobediència per haver cedit locals per l'1-O quan era batlle de Molins de Rei (Baix Llobregat), han informat a Europa Press fonts judicials. Ho ha fet després d'admetre a tràmit la querella que la Fiscalia de Barcelona va presentar el març davant el Jutjat de Primera Instància i Instrucció de Sant Feliu de Llobregat contra Casals en haver considerat que va cedir locals per l'1-O 'desatenent deliberadament i conscientment el requeriment' del Tribunal Constitucional espanyol. Torra ha volgut expressar el seu suport a Casals. Orgullós de treballar amb tu @jrcasals. Tot el meu suport i endavant, sempre endavant. https://t.co/O9gSOUawph — Quim Torra i Pla (@QuimTorraiPla) May 28, 2019  Segons la Fiscalia, Casals va permetre que l'1-O s'obrissin com a centres de votació en aquesta localitat els locals de titularitat municipal Ceip L'Alzina i Ceip L'Estel, el Centre Cívic Pont de la Cadena i l'Ambulatori Vell, malgrat que el TC havia suspès la votació.

Answer: per haver cedit locals per l'1-O

Question: Per què acusen de desobediència a Casals?

Answer: Molins de Rei

Question: D'on havia sigut Batlle Casals?

Answer: del Tribunal Constitucional

Question: De quin requeriment sembla que no va fer cas Casals?


PP i PSOE negaran el reconeixement a Catalunya en una reforma constitucional

Context: Aquest mes d'agost els dos principals partits espanyols han tornat a posar damunt la taula la possibilitat d'una reforma constitucional, quan manca poc més d'un mes per a les eleccions del 27 de setembre. Però les expectatives d'un canvi significatiu en relació amb l'encaix territorial de Catalunya a l'estat espanyol són pràcticament inexistents, tenint en compte les declaracions dels responsables del PP i del PSOE d'aquests dos darrers dies. Si dimecres era Mariano Rajoy qui va tancar de cop la porta a una disposició específica per a Catalunya que demanava Duran, ahir va ser el PSOE qui va avisar que cap comunitat autònoma no tindria un tracte diferenciat. El portaveu del PSOE al congrés espanyol, Antonio Hernando, va assegurar que eren partidaris de reformar la constitució en un sentit federal, de manera que actualitzés la norma, la modernitzés i l'adaptés als nous temps. I va afegir: 'La nostra opció passa per millorar la situació de totes les comunitats sense diferències'. Hernando va remarcar que aquesta era la via dels socialistes i va explicar que aviat la concretarien en un informe que preparaven a partir del manifest de Granada, que ja descartava que Catalunya tingués el dret d'autodeterminació.

Answer: poc més d'un mes

Question: Quant falta per les eleccions del 27 de setembre?

Answer: reforma constitucional

Question: Quina possibilitat han posat sobre la taula PP i PSOE?

Answer: que Catalunya tingués el dret d'autodeterminació

Question: Què descarta el manifest de Granada?


Mèxic aprova la reforma del Codi Penal per a endurir les penes contra la violència de gènere

Context: El ple del Congrés dels Diputats de Mèxic ha aprovat una reforma del Codi Penal per a endurir les penes per violència de gènere, per la qual cosa els feminicidis podran comportar fins a seixanta-cinc anys de presó, cinc més que en la legislació anterior, enmig d'una indignació general arreu del país per l'augment de la violència contra les dones en els darrers anys. La reforma, que ha estat aprovada amb quatre-cents quinze vots a favor, arriba després de diversos mesos a l'espera que fos presentada davant la cambra i coincideix amb l'assassinat d'una nena de set anys en una petita localitat de Ciutat de Mèxic que ha commocionat la societat mexicana. La Comissió de Justícia ha detallat que entre l'any 2015 i el setembre del 2019 s'han comès 3.488 feminicidis, un augment del 175,6%, cosa que representa una tendència alarmant de la violència contra les dones, segons el Sistema Nacional de Seguretat Pública.

Answer: fins a seixanta-cinc

Question: Quants anys de presó poden comportar els feminicidis amb la nova reforma del Codi Penal?

Answer: en una petita localitat de Ciutat de Mèxic

Question: On van assassinar una nena de set anys?

Answer: 3.488

Question: Quants feminicidis han ocorregut entre l'any 2015 i el setembre del 2019?


La CUP espera res de la reunió entre Quim Torra i el president espanyol

Context: La diputada de la CUP Maria Sirvent ha assegurat que la seva formació política no espera res de la reunió de demà entre el president català, Quim Torra i el president espanyol ,Pedro Sánchez. Ho ha dit avui en una entrevista a Catalunya Ràdio. 'Un diàleg amb algú que no accepta el dret d'autodeterminació és un diàleg viciat del començament, que no serà en igualtat de condicions', ha remarcat Sirvent. I hi ha afegit: 'Ja ens agradaria que n'hi hagués, però no n'hi ha'. Per a la política, en la reunió no s'hauria de plantejar el dret d'autodeterminació, sinó que el president espanyol l'hauria de reconèixer. La reunió, doncs, segons ella, servirà per a acostar Catalunya al marc de l'autonomia o apuntalar el règim del 78.

Answer: demà

Question: Quan es reuniran Quim Torra i Pedro Sánchez?

Answer: viciat

Question: Com és la negociació amb algú que no accepta el dret d'autodeterminació per a Maria Sirvent?

Answer: per a acostar Catalunya al marc de l'autonomia o apuntalar el règim del 78

Question: Per a què valdrà la reunió entre Torra i Sánchez segons Maria Sirvent?


ERC acorda amb el PSOE una taula de negociació entre governs

Context: La portaveu d'ERC, Marta Vilalta, ha anunciat que els republicans havien acordat amb el PSOE una mesa de negociació entre governs per a resoldre el conflicte polític entre Catalunya i Espanya. 'Estem intentant donar forma al “Sit and talk”, que és el que la ciutadania ha expressat als carrers els últims mesos', ha dit. 'Som escèptics i no som ingenus', ha afegit sobre la desconfiança d'ERC amb el PSOE. En aquesta mesa de negociació, ha dit, s'hi ha de parlar dels 'grans consensos de país', en referència a l'amnistia i l'autodeterminació, i ha instat l'independentisme a seure-hi, en referència a JxCat. Així mateix, ha celebrat que el PSOE hagi assumit que hi havia un conflicte polític i que, per tant, calia una solució política per a abordar-lo. A més, el diari Ara ha publicat que el pacte amb el PSOE inclou una consulta als catalans sobre el resultat de la taula de diàleg, fet que fonts d'ERC han confirmat a VilaWeb.

Answer: PSOE

Question: Amb qui ha acordat ERC una taula de negociació?

Answer: Sit and talk

Question: Què havia expressat la ciutadania els últims mesos?

Answer: que hi havia un conflicte polític

Question: Què se celebra que hagi assumit el PSOE?


Sànchez, Turull i Rull demanen l'abstenció en la investidura de Pedro Sánchez

Context: Els tres presos polítics que són diputats de JxCat al congrés espanyol, Jordi Sànchez, Jordi Turull i Josep Rull, han demanat per carta a la direcció de la formació l'abstenció en la investidura del candidat a la presidència del govern espanyol, Pedro Sánchez, segons que ha avançat Nació Digital i ha pogut confirmar VilaWeb amb fonts de JxCat. Les mateixes fonts asseguren que el debat sobre la investidura està obert i que hi ha posicionaments diferents en el si del grup. En aquest sentit, no està definit el sentit del vot de JxCat a la investidura, que probablement serà al juliol. La diputada Laura Borràs, en una compareixença de premsa amb Míriam Nogueras, va dir que no hi havia motius per abstenir-se. Tampoc està definida oficialment la posició d'ERC, tot i que Gabriel Rufián va dir la setmana passada que els republicans no volien blocar la investidura. Sánchez, però, necessitaria almenys el vot favorable d'Unides Podem per a tirar endavant la investidura.

Answer: abstenció

Question: Quin vot demanen els tres presos polítics per a la investidura?

Answer: blocar la investidura

Question: Què no vol fer ERC?

Answer: d'Unides Podem

Question: De qui necessita el vot favorable Sánchez per poder arribar a ser president?


El Suprem confirma l'anul·lació de la taxa de l'Ajuntament de Barcelona que gravava els pisos buits

Context: La Sala Tercera del Tribunal Suprem ha fet pública avui una sentència que confirma l'anul·lació de la taxa de l'Ajuntament de Barcelona que gravava els pisos buits. Els magistrats confirmen el criteri del Tribunal Superior de Justícia de Catalunya (TJSC) que el juliol del 2017 ja va deixar sense efectes aquests gravàmens perquè considerava que el consistori no tenia competències per regular aquesta qüestió. Com el TSJC, el Suprem conclou que la taxa no es pot enquadrar 'en cap dels serveis o activitats' de la Llei d'Hisendes Locals, i la Llei de l'Habitatge del 2007 de Catalunya 'no atorga les competències municipals que invoca l'ordenança fiscal'. El Suprem dóna la raó d'aquesta manera a la Societat de Gestió d'Actius Procedents de la Reestructuració Bancària, S.A. (SAREB), que el 2016 va interposar recurs contra l'ordenança municipals que regulava la taxa de pisos buits i que ja va aconseguir que el TSJC fallés a favor seu. Ara els magistrats desestimen el recurs presentat per l'Ajuntament de Barcelona, que adduïa que la sentència del TSJC vulnerava la Llei reguladora de les Hisendes locals i la Llei del Règim Especial del Municipi de Barcelona. Segons el Suprem, la taxa no infringeix cap article de la Llei d'Hisendes Locals, i l'Ajuntament de Barcelona ni pot aprovar disposicions de caràcter general en aquesta matèria ni té competències sobre l'activitat que gravava la taxa.El motiu, segons la sentència, és que les taxes 'han de complir el principi de legalitat tributària' i el tribut de l'ajuntament de Barcelona 'no es pot enquadrar en cap dels serveis o activitats que s'inclouen' a la Llei d'Hisendes Locals ni tampoc a la Llei d'Habitatge del parlament.

Answer: els pisos buits

Question: Què gravava la taxa de l'ajuntament de Barcelona que s'ha anul·lat?

Answer: el criteri del Tribunal Superior de Justícia de Catalunya

Question: Què han confirmat els magistrats?

Answer: sobre l'activitat que gravava la taxa

Question: Sobre què no té competències l'Ajuntament de Barcelona?


Més Esquerra proposa que tots els funcionaris que obtinguin plaça a les Illes tinguin coneixement del català

Context: La candidata al senat espanyol per Mallorca de Més Esquerra, Lila Thomàs, ha anunciat avui el compromís de la seva coalició per a exigir el coneixement del català a tots els funcionaris de l'estat espanyol que obtinguin plaça a les Illes. Així ho ha expressat avui Thomàs davant els mitjans de comunicació, al costat de les militants de Més Bel Busquets i Agustina Vilaret, en una trobada on s'ha parlat dels objectius de la coalició en matèria de drets lingüístics. 'Volem que el català obtingui el mateix reconeixement que el castellà', ha apuntat. Segons ha explicat, la coalició vol que els funcionaris puguin 'respectar i atendre adequadament a tota la ciutadania'. Per la seva part, la militant de Més i actual secretària d'Universitat, Recerca i Política Lingüística, Agustina Vilaret, ha explicat que 'casos recents com el de Paula Rotger demostren que la discriminació lingüística és un problema molt vigent i d'actualitat' i ha apuntat a un retrocés dels drets en matèria de llengua. Finalment, la co-coordinadora de Més per Mallorca, Bel Busquets, ha expressat que l'objectiu és 'obligar l'estat i el govern a implicar-se en la normalització de la llengua catalana i la resta de llengües minoritzades, així com en la seva promoció i projecció exterior'.

Answer: el coneixement del català

Question: Què vol demanar Lila Thomàs als funcionaris que aconsegueixin plaça a les Illes?

Answer: molt vigent i d'actualitat

Question: Com està el problema de la discriminació lingüística segons Agustina Vilaret?

Answer: davant els mitjans de comunicació

Question: On ha fet públic Tomàs el compromís de Més Esquerra d'exigir el coneixement del català als funcionaris?


Salmond reclama al Consell d'Europa que demani explicacions al govern espanyol per la brutalitat policíaca

Context: L'ex-primer ministre d'Escòcia Alex Salmond ha demanat a la Comissió d'Afers Polítics i Democràcia del Consell d'Europa una investigació pel tracte del govern espanyol als catalans durant el referèndum. Salmond cataloga aquest tracte de violència d'estat i creu que és una vulneració flagrant dels drets humans. Considera que el govern espanyol ha violat l'article 10 de la Convenció Europea de Drets Humans: 'Tota persona té dret a la llibertat d'expressió. Aquest dret comprèn la llibertat d'opinió i la llibertat de rebre o de comunicar informacions o idees sense que pugui haver-hi ingerència d'autoritats públiques i sense consideració de fronteres'. Salmond va dirigir-se directament al comissari dels Drets Humans del Consell d'Europa, Nils Muiznieks, que dilluns va demanar a Espanya d'investigar la violència policíaca. 'Hauria de ser la feina d'aquest consell investigar les violacions de la nostra convenció i prendre les mesures necessàries', va dir l'ex-primer ministre escocès.

Answer: Alex Salmond

Question: Qui és l'ex-primer ministre d'Escòcia?

Answer: pel tracte del govern espanyol als catalans durant el referèndum

Question: Per què ha sol·licitat Alex Salmond una investigació a la Comissió d'Afers Polítics i Democràcia del Consell d'Europa?

Answer: 10

Question: Quin article de la Convenció Europea de Drets Humans estima Salmond que ha incomplit el govern espanyol?


La Mesa del Parlament de Catalunya decideix avui el futur dels diputats suspesos pel jutge Llarena

Context: Avui arriba la decisió de la mesa del parlament després d'haver decidit ahir de donar-se un dia més de marge per a tractar la decisió del jutge del Tribunal Suprem espanyol Pablo Llarena de suspendre els diputats independentistes empresonats o a l'exili, és a dir, Carles Puigdemont, Jordi Turull, Josep Rull, Jordi Sànchez, Oriol Junqueras i Raül Romeva. El president de la cambra, Roger Torrent, havia demanat de disposar de més temps per a estudiar l'informe dels lletrats de la cambra, que ja s'hi han pronunciat. En el text proposen la substitució temporal dels escons dels diputats per un altre del mateix grup parlamentari. Aquesta fórmula és la que probablement el president, Roger Torrent, deurà proposar a la mesa, atès que compliria les premisses de no permetre que cap diputat es veiés obligat a deixar l'acta ni que s'alteressin majories, tal com va dir en una entrevista a l'ACN. Fins ara, davant la petició de Torrent de garantir 'la màxima unitat política possible a la mesa', la CUP rebutja la possibilitat de suplantar temporalment els sis diputats suspesos i JxCat demana que aquesta substitució s'apliqui exclusivament en aquest ple. De moment, els comuns només s'hi han pronunciat mitjançant la diputada Elisenda Alemany, que assenyala que sempre han estat contraris a la judicialització tot i que la 'via Llarena' sempre podrà estar per sobre d'allò que es voti.

Answer: suspendre els diputats independentistes empresonats o a l'exili

Question: Què va determinar Pablo Llarena?

Answer: sis

Question: Quants diputats de la CUP han estat suspesos?

Answer: Avui

Question: Quan es pronunciarà el parlament?